Telcell

Telcell, Հայաստանում գործող ֆինանսական օպերատոր, որն օգտատերերին առաջարկում է ֆինանսական ծառայությունների և պրոդուկտների ամբողջական սպեկտր՝ դասականից մինչև նորարարական։

Պատմություն 
Ընկերությունը հիմնադրվել է 2007 թվականին։ ՀՀ կենտրոնական բանկի խորհրդի որոշմամբ՝ «Թել-Սել» ՓԲԸ-ին տրամադրվեց դրամական փոխանցումներ, վճարային գործիքների և վճարահաշվարկային փաստաթղթերի պրոցեսինգ ու քլիրինգ իրականացնելու լիցենզիա։ Հայաստանում ձևավորվեց նոր բիզնես ուղղություն. ստեղծվեց ինքնասպասարկման տերմինալների միջոցով վճարումների ընդունման առաջին ցանցը՝ հաճախորդներին առաջարկելով վճարումները արագ ու հարմարավետ կատարելու հնարավորություն։ Telcell-ն առաջինը Հայաստանում ստեղծեց կոմունալ վճարումների ընդունման այլընտրանքային համակարգ՝ բանկերում Telcell տերմինալների միջոցով ինքնասպասարկման գոտիների ստեղծման հնարավորություն ընձեռելով։

Ընկերության նշանակալի նախագծերից են 2012թ. «Մեգա Պանտերայի» (MegaPay) ձեռքբերումը 2012թ. և իր 10-ամյա հոբելյանին Telcell Wallet էլեկտրոնային դրամապանակի թողարկումը։

Telcell Wallet-ն առաջարկվում է բազմազան ծառայություններ։ Այսօր այն ունի ավելի քան 750,000 օգտատեր։

Ծառայություններ 
Telcell ընկերությունն առաջարկում է ծառայություններ ինչպես B2C, այնպես էլ B2B շուկայի համար։

Ծառայություններ B2C շուկայի  (օգտատերերի) համար 

 Telcell տերմինալ՝ վճարումների ավտոմատ ինքնասպասարկող սարքեր, որոնք թույլ են տալիս վճարում կատարել 450+ ծառայության դիմաց։ Սարքերի թիվն անցնում է 4,500-ը, իսկ ծածկույթն ընդգրկում է ՀՀ ողջ տարածքը։
 Telcell Wallet-ը iOS և Android օպերացիոն համակարգերի համար նախատեսված հավելված է, որը հնարավորություն է տալիս օրվա ցանկացած պահի վճարում կատարել 450+ ծառայության դիմաց։
 BON by Telcell-ը հաճախորդների լոյալության ծրագիր է, որն աշխատում է հետևյալ մեխանիզմով՝ օգտատերերը տարբեր գործարքներ կատարելիս ստանում են միավորներ` BON-եր, որոնք կարող են փոխանակել «BON մարքեթում» ներկայացված ապրանքներով։

Ծառայություններ B2B շուկայի  (գործարարների) համար 

 Telcell Business․ օգնում է ներդնել անկանխիկ վճարային լուծումներ e-commerce-ում, առևտրային կազմակերպություններում, առցանց խանութներում և HoReCa սեկտորի հաստատություններում։
 Telcell ինկասացիա՝ գումարը A կետից B կետ հասցնելուց բացի, բանկերին և ֆինանսական կառույցներին առաջարկում է ինկասացված կանխիկ դրամը լիցքավորել իրենց բանկոմատներ, այսինքն՝ միաժամանակ և՛ ինկասացիոն ծառայություն մատուցել, և՛ բանկոմատների լիցքավորում կատարել։

Telcell Wallet 
Telcell Wallet-ն էլեկտրոնային դրամապանակ և բջջային հավելված է, որը գործում է iOS և Android օպերացիոն համակարգերում։ Telcell Wallet-ի միջոցով հնարավոր է՝

 Օրվա ցանկացած ժամի, ցանկացած վայրից վճարել Telcell համակարգին միացած 450+ ծառայությունների դիմաց,
 Գնել ՀՀ-ում անցկացվող ակտուալ միջոցառումների տոմսեր,
 Ստանալ օնլայն վարկ,
 Ելքագրել բուքմեյքերական շահումներ,
 Ստանալ փոխանցումներ ՌԴ-ից՝ Սբերբանկ օնլայն հավելվածից,
 Տարբեր գործողություններից կուտակել բոնուսային միավորներ (BON) և դրանք փոխանակել տարատեսակ ապրանքներով։

BON by Telcell 
Telcell Wallet հավելվածում տարբեր գործողութուններ կատարելիս օգտատերերը կուտակում են BON միավորներ, որոնք հնարավոր է «BON մարքեթում» փոխանակել տարատեսակ ապրանքներով և ծառայություններով։ Ցանկը ներառում է գաջեթներ, տեխնիկա, կոսմետիկա, օծանելիք, խաղալիք, վառելանյութ, սնունդ և այլն։

Միջոցառումներ 
2021 թվականից Telcell ընկերությունն իր Telcell Wallet հավելվածով շուկայում դիրքավորվել է նաև որպես միջոցառումների տոմսերի վաճառքի գործընկեր։ 

Հավելվածը թույլ է տալիս ծանոթանալ ՀՀ-ում անցկացվող բազմաբնույթ միջոցառումներին և գնել տոմսեր։ Օգտատերերը տոմսերը ստանում են QR կոդի տեսքով, որը ձևավորվում է հավելվածում։ Telcell ընկերության հետ համագործակցող արտիստների թվում եղել են՝ 3.33 | Մի Քանի Հոգի, Արամ MP3, Գարիկ և Սոնա, Գրիշա Աղախանյան, Dilijan Summer Music Night և այլք։ Հավելվածը նաև հնարավորություն է տվել ձեռք բերել այնպիսի համաշխարհային աստղերի համերգների տոմսեր, ինչպիսիք են՝ 50 Cent-ը ,  ZAZ-ը, Led Zeppelin Symphonic-ը և այլ հայտնիներ։

Միջոցառումների տոմսերի գնման միջնորդ հանդիսանալուց բացի Telcell ընկերությունը ինքը բազմիցս հանդիսացել է միջոցառումների կազմակերպիչ՝ Telcell Wallet-ը ներկայացնելով որպես տոմսերի գնման էքսկլյուզիվ հարթակ։ Եղել են համագործակցություններ 3.33-ի, Գարիկ և Սոնայի, XCHO-ի և այլոց հետ։

Անվտանգություն 
Օգտատերերի անձնական տվյալների գաղտնիությունը երաշխավորված է տեղեկատվական անվտանգության կառավարման ISO 2700:2013 համակարգով։

Ծանոթագրություններ